Delmore Schwartz

**Delmore Schwartz** fuit poeta et scriptor fabularum brevium Americanus.

Universitates Columbiae et Visconsiniae frequentavit, antequam diploma in Universitate Novi Eboraci anno 1935 accepit. Deinde discipulus Alfredi North Whitehead in Universitate Harvardiana philosophiae studebat, sed studiis non finitis Novum Eboracum rediit. Mox, anno 1937, diegema edidit "In Dreams Begin Responsibilities" inscriptum, quo matrimonium calamitosum parentium suorum descripsit. Proximo anno quinque et viginti annos natus librum eiusdem nominis edidit, in quo hanc fabulam cum aliis fabulis et poematibus protulit. Quem librum populo gratissimum T. S. Eliot, Gulielmus Carolus Williams, Ezra Pound, et alii auctores illustres laudaverunt, et Schwartz inter ingeniosissimos scriptores et bonae spei iuvenes suae aetatis numerabatur. Allen Tate declarasse dicitur, stilum poeticum Schwartzianum esse "primam renovationem veram quam post Eliot et Pound habuimus."

Schwartz scripturam creativam in sex universitatibus docuit, inter quas erant Universitas Syracusana, Universitas Princetoniensis, et Collegium Kenyonense. Cum scriptor magni ingenii, tum acerrimus et festivissimus in colloquio habebatur Schwartz, et in amicis oblectandis in White Horse Tavern, caupona Neo-Eboracensi, multum tempus terere solebat . 

Infarctu cordis periit anno aetatis quinguagesimo secundo.

## Opera 
* 1932. ''The Poets' Pack.* Novi Eboradi: Rudge. 
* 1938. *In Dreams Begin Responsibilities.* Novi Eboraci: New Directions. ISBN 978-0-8112-0680-8. Google Books.
* 1941. *Shenandoah and Other Verse Plays.* Novi Eboraci: New Directions.
* 1943. *Genesis: Book One.* Novi Eboraci: New Directions.
* 1948. *The World Is a Wedding.* Novi Eboraci: New Directions.
* 1950. *Vaudeville for a Princess and Other Poems.* Novi Eboraci: New Directions.
* 1959. *Summer Knowledge: New and Selected Poems.* Novi Eboraci.. Reimpressus 1967. ISBN 978-0-8112-0191-9. Google Books.
* 1961. *Successful Love and Other Stories.* Corinth Books. 1985: Persea Books, 1985), ISBN 978-0-89255-094-4.

;Opera divulgata post mortem:
* 1970. *Selected Essays.* Ed. Donald Dike et David Zucker. Sicagi: University of Chicago Press. ISBN 978-0-226-74214-4.
* 1978. *In Dreams Begin Responsibilities and Other Stories.* Novi Eboraci: New Directions.
* 1984. *Letters of Delmore Schwartz.* Ed. Robert Phillips. ISBN 978-0-86538-048-6.
* *The Ego Is Always at the Wheel: Bagatelles,* ed. Robert Phillips (1986), corpus commentariorum brevium mobilium
* Last and Lost Poems, ed. Robert Phillips (New Directions, 1989), ISBN 978-0-8112-1096-6.
* Screeno: Stories & Poems (New Directions, 2004), ISBN 978-0-8112-1573-2.

## Notae 
## Bibliographia 
* Atlas, James. 1977. *Delmore Schwartz: The Life of An American Poet.* Novi Eboraci: Farrar, Straus and Giroux.
* Atlas, James. 1978. Introduction. In Delmore Schwartz, *In Dreams Begin Responsibilities and Other Stories.* Novi Eboraci: New Directions.
* Howe, Irving. 1978. Foreword. In Delmore Schwartz, *In Dreams Begin Responsibilities and Other Stories.'' Novi Eboraci: New Directions.

## Nexus externi 
* Biographia, www.poets.org (Academia Poetarum Americanorum)
* Biographia, www.poemhunter.com
* Chartae, hdl.handle.net (Yale University Beinecke Rare Book and Manuscript Library)
* "Poet Delmore Schwartz: Orpheus In Purgatory," www.pbs.org (PBS)
* "The Heavy Bear Who Goes With Me," poema, www.poetryfoundation.org (unum ex notissimis poematibus auctoris)

Categoria:Nati 1913
Categoria:Mortui 1966
Categoria:Alumni Universitatis Columbiae
Categoria:Alumni Universitatis Harvardianae
Categoria:Alumni Universitatis Neo-Eboracensis
Categoria:Alumni Universitatis Wisconsinensis
Categoria:Auctores Anglici
Categoria:Greenwich Village
Categoria:Incolae Novi Eboraci
Categoria:Iudaei
Categoria:Poetae Civitatum Foederatarum
Categoria:Praemium Bollingenianum
Categoria:Professores Collegii Kenyonensis
Categoria:Professores Universitatis Princetoniensis
Categoria:Professores Universitatis Syracusanae
Categoria:Scriptores Civitatum Foederatarum
Categoria:Scriptores fabularum brevium
Categoria:Scriptores scaenici Civitatum Foederatarum
Categoria:Socii Guggenheimiani